
DR 31.7.2018                                                                    161                   

 
■2200 

 Jadi, ini satu petunjuk yang saya hendak sebut bahawa kalau barangnya dulu 
adalah barangan yang dikenakan GST, selepas 1 Jun, kategori ini bila disifarkan mencatat 
bahawa penurunan barangan yang agak besar bilangannya berbanding dengan yang dulu 
tanpa GST, sekarang pun tanpa GST, penurunan ada, tetapi tidak setinggi penurunan yang 
disifarkan GST.  

Jadi, saya hendak sebut, petunjuk pertama adalah Indeks Harga Pengguna. 
Petunjuk yang kedua adalah tinjauan harga oleh 1,044 orang Pegawai Pemantau Harga di 
antara bulan Mei dan Jun. Mei GST, Jun sifar GST ke atas 417 barangan yang membabitkan 
17,112 premis. 

Analisisnya mendapati, ada trend penurunan pada harga-harga ini yang ditunjukkan 
ataupun disahkan melalui Indeks Harga Pengguna yang rendah dan item barangan.  

Yang Berhormat Pontian, sila. 

 Datuk Seri Haji Ahmad bin Haji Maslan [Pontian]: Terima kasih. Apakah 
anggaran pihak kementerian selepas 1 September apabila daripada kosong ataupun sifar 
GST menjadi kepada 10 peratus SST? Apa anggaran pandangan kementerian tentang 
kenaikan harga barang?  

Indeks Harga Pengguna- saya ingin rekodkan di sini bahawa pada tahun 2014, 
purata 3.2 peratus. Bila GST dilaksanakan pada tahun 2015, Indeks Harga Pengguna turun 
kepada 2.1 peratus. Begitu juga kepada tahun 2016- 2.1 peratus.  

Dengan lain perkataan, apa yang saya sebut sebelum ini, GST boleh menurunkan 
harga barang itu, disokong oleh Indeks Harga Pengguna. Yang Berhormat Menteri juga 
menyebut apa yang berlaku pada saat dan ketika ini disokong oleh Indeks Harga Pengguna.  

Jadi saya ingin bertanya, apakah jangkaan selepas September 2018? Satu lagi, akta 
pencatutan dan kawalan harga ini, kita ada akta dari segi kenaikan harga barang yang 
melampau dan sebagainya. Mungkin, mengikut musim perayaan, mungkin di tempat-tempat 
yang tertentu, berapa ramai yang sudah kena tangkap dan berapa ramai yang sudah diambil 
tindakan mahkamah daripada akta pencatutan dan kawalan harga ini? Terima kasih. 

 Dr. Azman bin Ismail [Kuala Kedah]: Menteri, boleh saya celah sikit?  

 Dato’ Saifuddin Nasution bin Ismail: Kuala Kedah, ya sila. 

 Dr. Azman bin Ismail [Kuala Kedah]: Terima kasih Tuan Yang di-Pertua, terima 
kasih Yang Berhormat Menteri. Saya menghargai penjelasan tentang indeks CPI, Indeks 
Harga Pengguna dan lain-lain lagi yang teknikal.  

Cuma isunya begini, seperti yang disebut oleh Yang Berhormat Pontian walaupun 
Indeks Harga Pengguna itu boleh turun dan naik tetapi persepsi masyarakat dan keresahan 
masyarakat itu didorong oleh perkara-perkara lain. Misalnya, ada seorang dia pergi membeli 
barang ‘A’, kemudian dia tuliskan di dalam Facebook-nya dulu harganya RM8, sekarang dia 
beli RM9 atau RM10 atau RM11. Benda-benda begitu saya rasa, boleh diselesaikan kalau 
kementerian dapat menyediakan satu cara untuk public access, dengan izin kepada harga 
sekarang dan harga sebulan dulu atau setahun dulu atau enam bulan dulu.  

Maka itu akan hilangkan keresahan sebab sekarang kalau kita tidak nampak 
pertalian antara indeks pengguna itu dengan harga yang sebenar berlaku dalam masyarakat. 
Terima kasih. 

 Dato’ Saifuddin Nasution bin Ismail: Terima kasih rakan saya- Yang Berhormat 
Pontian, dan Yang Berhormat Kuala Kedah.  

Saya tidak mahu komenlah kalau Yang Berhormat Pontian hendak sebut bahawa 
kata-katanya GST dilaksanakan itu boleh turun harga barang, dibuktikan dengan indeks 
pengguna. Saya fikir benda itu sudah berlalu, Yang Berhormat Pontian pun sudah dok belah 
sana sudah... [Merujuk kepada blok pembangkang] Kami pula dok belah sini ya... [Merujuk 
kepada blok kerajaan]   

 

 



#2200. Jadi, ini satu petunjuk yang saya hendak sebut bahawa kalau barangnya dulu adalah barangan yang dikenakan GST, selepas 1 Jun, kategori ini bila disifarkan mencatat bahawa penurunan barangan yang agak besar bilangannya berbanding dengan yang dulu tanpa GST, sekarang pun tanpa GST, penurunan ada, tetapi tidak setinggi penurunan yang disifarkan GST. Jadi, saya hendak sebut, petunjuk pertama adalah Indeks Harga Pengguna. Petunjuk yang kedua adalah tinjauan harga oleh 1,044 orang Pegawai Pemantau Harga di antara bulan Mei dan Jun. Mei GST, Jun sifar GST ke atas 417 barangan yang membabitkan 17,112 premis. Analisisnya mendapati, ada trend penurunan pada harga-harga ini yang ditunjukkan ataupun disahkan melalui Indeks Harga Pengguna yang rendah dan item barangan. Yang Berhormat Pontian, sila. Datuk Seri Haji Ahmad bin Haji Maslan [Pontian]: Terima kasih. Apakah anggaran pihak kementerian selepas 1 September apabila daripada kosong ataupun sifar GST menjadi kepada 10 peratus SST? Apa anggaran pandangan kementerian tentang kenaikan harga barang?. Indeks Harga Pengguna- saya ingin rekodkan di sini bahawa pada tahun 2014, purata 3.2 peratus. Bila GST dilaksanakan pada tahun 2015, Indeks Harga Pengguna turun kepada 2.1 peratus. Begitu juga kepada tahun 2016- 2.1 peratus. Dengan lain perkataan, apa yang saya sebut sebelum ini, GST boleh menurunkan harga barang itu, disokong oleh Indeks Harga Pengguna. Yang Berhormat Menteri juga menyebut apa yang berlaku pada saat dan ketika ini disokong oleh Indeks Harga Pengguna. Jadi saya ingin bertanya, apakah jangkaan selepas September 2018? Satu lagi, akta pencatutan dan kawalan harga ini, kita ada akta dari segi kenaikan harga barang yang melampau dan sebagainya. Mungkin, mengikut musim perayaan, mungkin di tempat-tempat yang tertentu, berapa ramai yang sudah kena tangkap dan berapa ramai yang sudah diambil tindakan mahkamah daripada akta pencatutan dan kawalan harga ini? Terima kasih. Dr. Azman bin Ismail [Kuala Kedah]: Menteri, boleh saya celah sikit?. Dato' Saifuddin Nasution bin Ismail: Kuala Kedah, ya sila. Dr. Azman bin Ismail [Kuala Kedah]: Terima kasih Tuan Yang di-Pertua, terima kasih Yang Berhormat Menteri. Saya menghargai penjelasan tentang indeks CPI, Indeks Harga Pengguna dan lain-lain lagi yang teknikal. Cuma isunya begini, seperti yang disebut oleh Yang Berhormat Pontian walaupun Indeks Harga Pengguna itu boleh turun dan naik tetapi persepsi masyarakat dan keresahan masyarakat itu didorong oleh perkara-perkara lain. Misalnya, ada seorang dia pergi membeli barang 'A', kemudian dia tuliskan di dalam Facebook-nya dulu harganya RM8, sekarang dia beli RM9 atau RM10 atau RM11. Benda-benda begitu saya rasa, boleh diselesaikan kalau kementerian dapat menyediakan satu cara untuk public access, dengan izin kepada harga sekarang dan harga sebulan dulu atau setahun dulu atau enam bulan dulu. Maka itu akan hilangkan keresahan sebab sekarang kalau kita tidak nampak pertalian antara indeks pengguna itu dengan harga yang sebenar berlaku dalam masyarakat. Terima kasih. Dato' Saifuddin Nasution bin Ismail: Terima kasih rakan saya- Yang Berhormat Pontian, dan Yang Berhormat Kuala Kedah. Saya tidak mahu komenlah kalau Yang Berhormat Pontian hendak sebut bahawa kata-katanya GST dilaksanakan itu boleh turun harga barang, dibuktikan dengan indeks pengguna. Saya fikir benda itu sudah berlalu, Yang Berhormat Pontian pun sudah dok belah sana sudah... [Merujuk kepada blok pembangkang] Kami pula dok belah sini ya... [Merujuk kepada blok kerajaan].